ચુસ્ત બ્રાહ્મણની સ્ત્રી ફળીયામાંય એકલી ન જઈ શકે એવા સમયે આનંદીબાઈએ દાક્તરીના ઉચ્ચ અભ્યાસ માટે અમેરિકા જવાનું હતું, ગાંધીજી વિલાયત ગયા એના પાંચ વર્ષ પહેલા આ એકલી સ્ત્રી ૧૮૮૩ની ૭ એપ્રિલે ‘ધ સિટી ઑફ કલકત્તા’ નામના જહાજમાં બેસીને અમેરિકા જવા નીકળી, અમેરિકા જનારી કદાચ એ પહેલી ભારતીય સ્ત્રી હતી. એમના પતિએ ભારતથી નીકળતા પહેલા તેમની પાસેથી અનેક વચનો લીધા હતા, અને તે છતાંય કડવા વચનો ભરેલા શંકાશીલ પત્રો એ સતત આનંદીબાઈને મોકલતા રહેતા. નાટકમાં એક સંવાદ એવો પણ છે કે,